Autoritarismi
Autoritarismi tarkoittaa enemmän tai vähemmän itsevaltaista hallintotapaa erotuksena demokraattisesta hallintomuodosta.[1] Sillä tarkoitetaan vahvaa, keskitettyä vallankäyttöä ja poliittisen vapauden rajoittamista. Yksilönvapaus alistetaan valtiovallalle, jolla ei ole perustuslaillista valvontaa.[2]
Autoritaariset valtiot voi jakaa esimerkiksi sen mukaan, ovatko ne personalistisia vai populistisia.[3] Personalistisia hallitaan kannattajaverkostojen ja pakottamisen avulla enemmän kuin instituutioiden ja muodollisten sääntöjen.[3] Personalistisia autoritaarihallintoja on ollut siirtomaa-ajan jälkeisessä Afrikassa. Populistinen autoritarismi perustuu karismaattiseen ja manipuloivaan vahvaan johtajaan, jonka koalitioon kuuluu alempien luokkien avainryhmiä.[3] Tällaisia ovat Juan Perónin Argentiina,[3] Nasserin Egypti[3] sekä Venezuela Hugo Chávezin ja Nicolás Maduron aikana.[4][5]
John Duckitt korostaa autoritarismin ja kollektivismin yhteyttä, koska molemmat vastustavat individualismia.[6] Ne asettavat ryhmän tavoitteet yksilöiden oikeuksien ja tavoitteiden sijalle.[7]
Autoritaarista valtiota hallitsee keskitetysti yksi henkilö tai juntta (esimerkiksi sotilasdiktatuuri). Hallinto toimii yleensä ilman kansanedustusta, tai edustuksellisuus on tiukasti rajattu hallinnon kannattajiin. Hallinnon toimien ulkopuolista valvontaa ei ole järjestetty. Tyypillisesti autoritaarisen valtion johto on tietty eliittiryhmä, joka vallassa pysyäkseen käyttää painostusta.
Autoritaarisuutta pidetään politiikassa yleisesti liberaalin tai demokraattisen asennoitumisen vastakohtana. Toisaalta esimerkiksi Richard Sakwa on tuonut esiin termin ”demokraattinen autoritaarisuus” () perustellen tätä sillä, että autoritaarisuus syntyy sekä sisällöstä että prosessista.[8]
Autoritaarisen hallinnon legitimiteetti on riippuvainen sen suorituskyvystä. Haasteiden tullen hallinto usein tiukentaa otettaan, jolloin sen on usein vaikea tyydyttää kansan tarpeita. Tämä voi viedä legitimiteetin ja kaataa autoritaarisen hallinnon.[9]
Singapore on esimerkki puoliautoritaarisesta hallinnosta, jonka aikana kansan elintaso on noussut moninkertaiseksi. Hallinto oikeuttaa toimintansa vetoamalla näihin hyötyihin ja tehokkuuteen, ja se ei-poliittisten kansalaisten elämään paljon vapauksia, myös talouselämä on harvinaisen vapaata. Muodollisesti maa on demokratia, mutta erilaisin keinoin opposition toiminta tehdään vaikeaksi.
Ideologinen hallinto,kuten totalitarismi, saattaa voida pysyä vallassa ideologiaansa vedoten ja tiukan kontrollin avulla, vaikka kansan elintaso olisi surkea. Vrt. Pohjois-Korea, Maon Kiina sekä 1980-luvun kommunistiset Etiopia ja Somalia. Silti kaikenlaiset hallinnot kaatuvat helpoimmin huonoina aikoina.
Totalitarismi tarkoittaa yleensä ideologiaan perustuvaa hallintoa, joka ulottuu kaikille elämän aloille (kommunismi, kansallissosialismi, ääri-islamismi, esimerkiksi Hitlerin, Maon ja Stalinin hallinnot). Autoritarismilla yleensä tarkoitetaan suppeampaa hallintoa, jossa valtio jättää tiettyä vapautta yksityiselämään ja talouteen. Se ei välttämättä perustu ideologiaan, mutta yleensä tällaiset valtiot luetaan autoritaarisiksi, vaikka ne olisivatkin ideologisia, kuten sosialistiset Chávezin ja Maduron Venezuela, Nasserin Egypti, Gaddafin Libya tai Sosialistisen ohjelman puolueen Burma (ks. luettelot tällä sivulla).
Yhdysvalloissa määriteltiin autoritarismin ero totalitarismiin Kirkpatrickin doktriinia sovellettaessa. Jeane Kirkpatrickin kehittämän doktriini saneli Yhdysvaltain ulkopolitiikkaa 1980-luvun alusta. Teorian mukaan lännen kanssa yhteistyötä tekevät ei-demokraattiset valtiot olivat ”autoritaarisia”, kun taas Neuvostoblokki oli ”totalitaarinen”. Kirkpatrickin mukaan totalitaariset valtiot olivat kestävämpiä ja siksi vaarallisempia kuin autoritaariset. Esimerkkejä autoritaarisista valtioista ja järjestöistä olivat Ferdinand Marcosin Filippiinit, sekä Angolan UNITA- ja Nicaraguan Contra-sissiliikkeet. Joidenkin määritelmien mukaan autoritaarista ja totalitaarista hallintoa erottaa pääasiassa se, että siinä kun autoritaarisessa yhteiskunnassa valtaa pitää yksi henkilö tai ihmisryhmä, niin totalitaarisessa yhteiskunnassa vallassa on yksi poliittinen tai uskonnollinen ideologia.
Seuraavasta listasta muun muassa Pohjois-Korea ja ainakin vuosien 1949-1976 osalta Kiina luokitellaan totalitaristisiksi, koska niissä ideologinen hallinto tunkeutuu kaikille elämänaloille. Siksi niitä ja eräitä muita ei usein lasketa autoritaristisiksi.
: İlham Əliyevn alaisuudessa vuodesta 2003 [10] : Al Khalifa dynastian alaisuudessa vuodesta 1746 [11] : Alexander Lukashenkon alaisuudessa vuodesta 1994 [12][13] [14][15][16] : Punakhmerien ja Hun Senin alaisuudessa vuodesta 1985 [17] : Paul Biya alaisuudessa vuodesta 1982 vuodesta [18][19] : Kiinan kommunistisen puolueen valtakausi vuodesta 1949 [20] : Fidel ja Raúl Castro alaisuudessa vuodesta 1959 [21] : Hosni Mubarakin (valtakausi 1981–2011) ja Abdel Fattah el-Sisin alaisuudessa vuodesta 2014 [22] : Ruhollah Khomeinin ja Ali Khameneiin alaisuudessa vuodesta 1981 [23] [24] : Abdullah II :n alaisuudessa[25] : Nursultan Nazarbayevin alaisuudessa[18] : Laosin kansan vallankumouspuolueen valtakausi vuodesta 1975[26] : Muhammad VI:n alaisuudessa[25] : Korean työväenpuolueen alaisuudessa vuodesta 1947[27] : Al-Thani dynastian alaisuudessa.[28] : Vladimir Putinin alaisuudessa vuodesta 1999 [29][30][31] : Lee Kuan Yewin alaisuudessa vuoteen 2015.[32][33] : Al-Saudi dynastian alaisuudessa vuodesta 1744[34] : Omar al-Bashirin alaisuudessa vuodesta 1989 [18] : Hafez ja Bashar al-Assadi alaisuudessa vuodesta 1970 [35] : kenraali Prayut Chan-o-cha alaisuudessa vuodesta 2014[36] : Recep Tayyip Erdoganin alaisuudessa vuodesta 2003 [37] : Saparmurat Nijazovin (valtakausi 1991–2006) ja Gurbanguly Berdimuhamedowin alaisuudessa vuodesta 2006 [38] United Arab Emirates: vuodesta 1972 [39][40] : Islom Karimovin ( valtakausi 1989–2016)[41][42] ja Shavkat Mirziyoyevin alaisuudessa vuodesta 2016[43] : Hugo Chávezin ja Nicolás Maduron alaisuudessa vuodesta 1999 [44] : Vietnamin kommunistisen puolueen valtakausi vuodesta 1976[45]
Esimerkki autoritaarisesta hallinnosta voisi olla Viron Konstantin Pätsin hallinto vuosina 1934–1938. Äärioikeistolaisten vapsien (vapaussoturien) ollessa voittamaisillaan vaalit Päts esti tämän hyödyntämällä näiden tahdosta jo säädettyä valtionpäämiehen oikeutta hallita ilman eduskuntaa. Päts julisti maahan poikkeustilan, toimi autoritaarisena yksinvaltiaana ja kielsi poliittiset puolueet. Vaikka järjestäytynyt poliittinen vastustus oli tällöin kielletty, jonkinasteinen oppositiotoiminta sallittiin. Kansanedustuksellisia elimiä ei poistettu, mutta esimerkiksi parlamenttia ei kutsuttu koolle, ja muiden elimien vaaleissa ehdokasasettelu rajattiin hallituksen kannattajiin. Päts valitutti itsensä riigivanemiksi ja presidentiksi. Poliittisia vastustajia painostettiin monin tavoin, ja vangitsemiset olivat yleisiä. Vastustajia ei kuitenkaan teloitettu. Viron myöhempi presidentti Lennart Meri on kuvannut Pätsin hallintoa pehmeäksi diktatuuriksi. Vuonna 1938 vapsien aseman heikennyttyä hän alkoi taas palauttaa demokraattisia elementtejä hallintoon.
Luokka:Politiikan käsitteet Luokka:Poliittiset järjestelmät Luokka:Seulonnan keskeiset artikkelit Luokka:Politiikan tutkimuksen teoriat Luokka:Fasismi